बर्तमान समयमा सूचना र सञ्चार मानव जीवनका लागि अपरिहार्य भइसकेको छ । विश्वको कुनाकाप्चामा छरिएर रहेका सम्पूर्ण मानव समुदायलाई सञ्चारको आवश्यकता दिनानुदिन बढ्दै गइरहेको यथार्थ भएको छ । अबको युगमा मानिस सूचना र प्रविधिभन्दा टाढा रहेर सहज जीवन बाँच्ने कल्पनासम्म पनि गर्न सक्दैन । यसैलाई मध्यनजर गर्दै सिधा कुरा सञ्चालन गर्ने जमर्को गरेका छौँ । सिधा कुरा बिशेष गरी अमेरिकाको नेपाली समाजका जानकारीमूलक सुचना सामाग्रीहरु बिस्वभरका नेपाली माझ पुर्याउने एउटा सशक्त माध्यम बनाउने प्रयास हो भने अमेरिकामा भएका २-३ लाख नेपालीहरुको बीच भैरहेका गतिबिधिहरुलाई सिधा ढंगले पस्कने माध्यम हुनेछ, यसले नेपाली समाजका बिकृति विसंगतिलाई चिर्ने र सोझ्याउने अथक प्रयास गर्नेछ ।
